CELEX: 62012TN0210
Language: da
Date: 2012-05-18 00:00:00
Title: Sag T-210/12: Sag anlagt den 18. maj 2012 — Viasat Broadcasting UK mod Kommissionen

14.7.2012   
            
            
               DA
            
            
               Den Europæiske Unions Tidende
            
            
               C 209/12
            
         Sag anlagt den 18. maj 2012 — Viasat Broadcasting UK mod Kommissionen
   (Sag T-210/12)
   2012/C 209/20
   Processprog: engelsk
   
      Parter
   
   
      Sagsøger: Viasat Broadcasting UK Ltd (West Drayton, Middlesex, Det Forenede Kongerige) (ved advokaterne S. Kalsmose-Hjelmborg og M. Honoré)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Kommissionens afgørelse af 20. april 2011 om den statsstøtte C 19/09, som Danmark har til hensigt at yde til omstruktureringen af TV2 Danmark A/S annulleres.
            
         
               —
            
            
               Europa-Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Sagsøgeren har til støtte for søgsmålet fremsat et anbringende, hvorefter i det væsentlige Europa-Kommissionen begik en retlig fejl, da den i sin vurdering undlod at inddrage støtte, som var blevet tildelt TV 2 Danmark A/S via 8 regionale tv-stationer under TV 2.
   Sagsøgeren har herved anført, at de udsendelser, som de regionale tv-stationer, der finansieres ved licensafgifter, gratis stiller til rådighed for TV 2 Danmark A/S, udgør statsstøtte som omhandlet i artikel 107, stk. 1, TEUF. I henhold til den public service-tilladelse, som kulturministeren har udstedt til TV 2 Danmark A/S, modtager sidstnævnte endvidere reklameindtægterne fra »reklamepladser« i regionale udsendelser.
   Sagsøgeren har endvidere gjort gældende, at sagsøgte, idet den undlod at inddrage den statsstøtte, som var blevet ydet til TV 2 Danmark A/S via de regionale tv-stationer, ikke tog hensyn til den økonomiske situation, som TV 2 Danmark A/S befandt sig, i lyset af samtlige dennes indtægter.
   Sagsøgeren har anført, at som følge heraf er hele den vurdering, som sagsøgte har foretaget af omstruktureringsplanen, baseret på ukorrekte formodninger vedrørende den økonomiske situation, som TV 2 Danmark A/S befandt sig i. Sagsøgeren har derfor anført, at sagsøgte ikke har været i stand til at bekræfte, at betingelserne fastsat i sagsøgtes egne rammebestemmelser (1) er opfyldt.
   Sagsøgeren har følgelig gjort gældende, at sagsøgte undlod at opfylde de kriterier, som Kommissionen selv har fastsat i Fællesskabets rammebestemmelser for statsstøtte til redning og omstrukturering af kriseramte virksomheder og i sidste ende i artikel 107, stk. 3, litra (c), TEUF, da den vurderede statsstøtten til redning og omstrukturering til TV 2 Danmark A/S.
   
      (1)  Fællesskabets rammebestemmelser for statsstøtte til redning og omstrukturering af kriseramte virksomheder (EUT 2004 C 244, s. 2)